polyglot-tagger/wikipedia-language-snippets-filtered huggingface dataset:
வ குவாட்டர் கட்டிங் , 1/4 2010 ம் ஆண்டு தமிழ் மொழியில் வெளிவந்த நியோ-நார் வகையைச் சேர்ந்த நகைச்சுவைத் திரைப்படமாகும். புஷ்கர் -காயத்திரி என்ற இருவரும் இப்படத்தை இயக்கியுள்ளனர். இதில் சிவா, எஸ். பி. பி. சரண் மற்றும் லேகா வாஷிங்டன் ஆகியோர் முக்கிய கதாபாதிரங்களில் தோன்றி நடித்துள்ளனர். இவர்களுடன் கல்யாண், ஜான் விஜய் மற்றும் அபிநயஸ்ரீ போன்றோர் உடன் நடித்துள்ளனர். இப்படம் சவுதி அரேபியா செல்லும் முன்னர் ஒருவன் மதுவிற்காக ஒரு இரவு நேரத்தில் அலைவதாக சித்தரிக்கப்பட்டுள்ளது.
ஒய் நாட் ஸ்டூடியோவின் சசிகாந்த் சிவாஜி, 2009 ஆம் ஆண்டின் பிற்பகுதியில் தனது அடுத்த தயாரிப்புக்காக 2010 ஆம் ஆண்டின் மிகப்பெரிய வெற்றிப் படமான தமிழ் படம் படப்பிடிப்பின் போதே இப்படத்தின் விவாதங்களைத் தொடங்கினார். சென்னையின் அடிமட்டத்தை சுற்றி நடக்கும் ஒரு கதையில் கணவர்-மனைவி பணிபுரிந்தனர், அவர்களது முதல் அறிமுகமான ஓரம் போ வெற்றிகரமாக ஓடியது. அவர்களது அடுத்த படம் 'ஓரம் போ' படத்திற்கு மாறுபட்டதாக இருக்க வேண்டுமென அவர்கள் விரும்பினர். இது சென்னையை அடிப்படையாகக் கொண்டு எடுக்கப்பட்டது.
இப்படம் மார்த்தாண்டத்தின் உதவியுடன் சுரா என்கிற சுந்தர்ராஜன் என்பவன் சென்னையில் மதுபானத்திற்கு அலையும் கதையைச் சொல்கிறது. இப்படம் ஒய் நாட் ஸ்டுடியோவின் சசிகாந்த் சிவாஜி தயாரிப்பில், தயாநிதி அழகிரியின் கிளவுட் நைன் மூவீஸ் சார்பில், ஜி. வி. பிரகாஷ் குமார் இசையில் வெளிவந்தது. இதன் ஒளிப்பதிவை நீரவ் ஷா மேற்கொண்டார். 2010 ன் ஆரம்பத்தில் படப்பிடிப்பு தொடங்கப்பட்டு 2010 நவம்பர் 5 தீபாவளியன்று வெளிவந்து பல்வேறு விமர்சனங்களை பெற்றது.
இந்த படத்தின் முக்கிய சிறப்பம்சங்களில் ஒன்று இந்த படத்தில் ஈஸ்டர் முட்டைகள் போன்ற படைப்பாக்கமாகும் - ஒவ்வொரு காட்சிக்கும் பின்னணியில் சித்தரிக்கப்பட்ட கலை மற்றும் ஓவியங்கள் காட்சிக்குரிய ஒற்றுமைகளை சித்தரிக்கின்றன.
உடை மராமானது சுமார் ஏழு மீட்டர் உயரம் வரை வளரக்கூடிய முள் புதர் தாவரமாகும். இது ஒரு சிறு மரமாகும். இது குடைபோலக் கவிழ்ந்து கிளை பரப்பித் தழைத்த உச்சியைக் கொண்டது. இந்த மரத்தின் பட்டைகள் சாம்பல் மற்றும் பழுப்பு நிற அடையாளங்களுடன் தடிமனாக இருக்கும். இதன் இலைகள் கூட்டிலைகளாகும். அவை இரட்டைச் சிறகுகளாக, எதிரெதிராக இருக்கும். கூட்டிலைகள் ஒரு அங்குலத்துக்கும் குறைவான நீளமுடையன. சிற்றிலைகளானது அங்குளம் என மிகச்சிறியவை. இலைச்செதில்கள் இரண்டும் இரு நீளமான வலிய முட்களாக மாறியிருக்கும். இலைகளின் விளிம்புகள் மழுங்கிய விளிம்புகளாக இருக்கும். இதன் மலர்கள் வெள்ளை நிறத்தில் இருக்கும். இதன் காய்கள் இருபுற வெடி கனிகளாகும்.
உடை என்னும் இந்த சிறுமரம். கிளைகளில் உள்ள இலைக் கணுவில் எல்லாம் நீண்ட இரு முட்கள் கொண்டதாக இருக்கும். இதன் இலை மிகச் சிறியது; இதன் முள்ளைச் 'சுரையுடை வால்முள்' என்று கூறுவர். இந்த முள்ளை ஊகம்புல்லின் நுனியில் கோத்து அதை
உடை, ஒடை, குடைவேலம் அல்லது குடை மரம் என்பது ஒருவகை மர மாகும். இதன் தாவரவியல் பெயர் , என்பது ஆகும். இது அக்கேசியா இன, பபேசியே குடும்பத்தைச் சேர்ந்த ஒரு தாவரம் ஆகும். இது இந்தியா மற்றும் இலங்கையை தாயகமாக கொண்டது.
சங்க இலக்கியமான புறநானூற்றுப் பாடல்களில் காணப்படும் உடை என்னும் இச் சிறுமரத்தைக் குடை மரம் என்பர். இது வேலமரத்தின் இனத்தைச் சார்ந்தது. இதன் இலைகள் மிக மிகச் சிறிய சிற்றிலைகள் ஆகும். இம்மரத்தின் கிளைகளில் நீண்ட வலிய முட்கள் உடையதாக இருக்கும்.
இது ஒருவகை வேலமரமாகும் என்று பிங்கல நிகண்டு கூறும்; இம் மரம் சிறு குடைபோலப் பரவிக் கிளைத்துத் தழைத்திருக்கும். ஆதலின், இதனைக் குடை வேல மரமென்றனர் போலும்.
'இருங்கடல் உடுத்த இப்பெரிய மாநிலத்தின் நடுவே, உடையினது சிறிய இலைகூடப் பிறர்க்கு உரித்தாதல் இன்றித் தாமே ஆண்ட மன்னர்கள் இடு திரை மணலினும் பலர்’ என்று சிறுவெண்தேரையார் பாடுகின்றார்.
ஃபிப்த் டாக்டர் கதாப்பத்திரம் முதன்முதலில் தொலைக்காட்சியில் லோகோபோலிஸின் கடைசி அத்தியாயத்தில் 21 மார்ச் 1981 இல் ஒளிபரப்பப்பட்டது. 20 வது ஆண்டின் சிறப்பு தி ஃபிப்த் டாக்டர் உட்பட டாக்டர் ஹூவின் 19 மற்றும் 20 பருவங்களில் டேவிசன் இந்த பாத்திரத்தில் நடித்திருந்தார். இந்தத் தொடரின் இரண்டாவது டக்டராக நடித்த பேட்ரிக் டிரொட்டன் இவரிடம் தொடர்ந்து இதே கதாப்பத்திரத்தில் நடிக்காது வேறு சில தொடர்களிலும் ஈடுபடுமாறு அறிவுரை கூறினார். அவரின் ஆலோசனையின் படி 21 ஆவது பருவத்தில் இருந்து தான் விலகுவதாக அறிவித்தார். ஐந்தாவது டாக்டராக இவர் மார்ச் 16, 1984 இல் வெளியான தொ கேவ்ஸ் ஆஃப் ஆண்ட்ரோசானியன் எனும் தொடரில் நடித்திருந்தார். 1999 ஆம் ஆண்டின் துவக்கத்தில் பிக் பினிஷ் தயாரிப்பு நிறுவனத்திற்காக இவர் டாக்டர் தொடரினை பதிவு செய்யும் பணிகளில் ஈடுபட்டார். 2007 ஆம் ஆண்டில் தனது 56 ஆவது வயதில் முதன் முதலாக திரையில் தோன்றினார். டாக்டர் ஹூ தொடரின் பத்தாவது டாக்டரான டேவிட் டெண்னடுடன் இணைந்து சில்ட்ரன் இன் நீட் எனும் திரைப்படத்தில் நடித்தார்.
ஐந்தாவது மருத்துவர் என்பது பிபிசி தொலைக்காட்சியில் வெளியான அறிவியல் புனைகதை தொலைக்காட்சித் தொடரான டாக்டர் ஹூவில் உள்ள கதைமாந்தரின் பெயர் ஆகும். பீட்டர் டேவிசன் என்பவர் இந்தக் கதாப்பாத்திரத்தில் நடித்திருந்தார்.
நாட்டின் பல்வேறு பாகங்களிலும் பல்வேறு வகையான கொள்முதல் முறைகள் அமலில் இருந்தன. இவைகளில் ஏகவுரிமையும் விதிப்பு முறையும் தலையாயவை. ஏகவுரிமை முறைப்படி உணவுப்பொருள்கள் அரசாங்கத்திற்கோ அல்லது அரசாங்கம் நியமிக்கும் கொள்முதல் ஏஜென்டுகளுக்கோ விற்கப்படக் கூடும். விதிப்புமுறையில் இரண்டு வகைகள் இருந்தன. சென்னை இராச்சியம் முதலிய தென் இராச்சியங்களில் ஒவ்வொரு விவசாயியும் அரசாங்கக் கொள்முதலுக்கு எவ்வளவு கொடுக்கவேண்டும் என்பது விதிக்கப்பட்டுக் கொள்முதல் செய்யப்பட்டது. மேற்கு வங்காளத்திலும் மத்தியப் பிரதேசத்திலும் வணிகர்கள் தாங்கள் விற்பனை செய்யும் உணவுப்பொருள்களில் ஒரு குறிப்பிட்ட பகுதியை அரசாங்கத்திற்கு விற்பனை செய்ய வேண்டும் என்று ஏற்பாடு இருந்தது. கொள்முதல் விலை அரசாங்கத்தால் முடிவு செய்யப்பட்டது. கொள்முதல் முறை அமல் நடத்தப்பட்டதில் பல தீங்குகள் விளைந்தன. ஏழைக் குடியானவர்கள் துன்பத்திற்காளாயினர். பெருங்குடியானவர்கள் கள்ளச்சந்தையில் உயர்ந்த விலைக்குத் தங்கள் விளைபொருள்களை விற்க முனைந்தனர். ஊழல்களும் இலஞ்சமும் மலிந்தன.
இந்தியா விவசாய நாடாக இருந்தபோதிலும் உணவுப் பற்றாக்குறை நீண்டகாலமாக நிலவி வருகிறது. வழக்கமாக ஆண்டுதோறும் 15 முதல் 20 இலட்சம் டன் உணவுப்பொருள்கள் இறக்குமதி செய்யப்பட்டு வந்தன. அவற்றுள் முக்கியமானது அரிசி. இந்தியாவின் அரிசி பற்றாக் குறையைக் களைய பர்மா உதவி வந்தது. இரண்டாம் உலக யுத்தத்தின் போது இந்தியாவின் உணவுப்பொருள் இறக்குமதி தடைப்பட்டது. நாட்டின் உணவுப் பொருளாதாரம் சீர்குலைந்தது. உணவுப் பற்றாக்குறையும் விலையேற்றமும் மிகுந்தன. வங்காளம் முதலிய பல இடங்களில் கொடிய பஞ்சம் ஏற்பட்டது. உணவுப் பிரச்சினை பெரும் பிரச்சினையாயிற்று. மக்களுக்குப் போதுமான உணவுப் பொருள்களை நியாயமான விலைக்குக் கிடைக்கும்படி செய்ய வேண்டிய நிலைமை ஏற்பட்டது. இந்தப் பிரச்சினையைத் தீர்க்கத் தக்க வழி உணவுக் கட்டுப்பாடு ஒன்றே என்பது புலனாயிற்று.
உணவுக் கட்டுப்பாட்டின் நோக்கம், உள்நாட்டிலிருந்தும் வெளிநாட்டிலிருந்தும் முடிந்த அளவிற்கு உணவுப் பொருள்களைச் சேர்த்து வைத்தலும், கிடைத்த பொருள்களை மக்களிடையே நியாயமான முறையில் தக்க விலையில் பங்கீடு செய்தலுமாகும். உணவுப் பொருள்கள் இறக்குமதியாலும் உள்நாட்டுக் கொள்முதலாலும் சேர்த்து வைக்கப்பட்டன. அவைகளை மக்களிடையே நியாயமான முறையில் வழங்குவதற்குப் பங்கீட்டு முறை கையாளப்பட்டது. எனவே கொள்முதலும் பங்கீடும் உணவுக் கட்டுப்பாட்டின் இரு அமிசங்களாயின.
நடுவன் அரசாங்கம் இராச்சிய அரசாங்கங்களின் செயல்களை ஒருமுகப்படுத்தியதோடு உணவுப்பொருள் இறக்குமதிக்கு வேண்டிய ஏற்பாடுகளைச் செய்தது. ஒவ்வோர் ஆண்டின் தொடக்கத்திலும் ஆண்டிற்கு வேண்டிய உணவுப்பொருள்களின் மொத்தத் தேவையும், எவ்வளவு கொள்முதல் செய்யமுடியும் என்பதும் கணக்கிடப்பட்டுப் பற்றாக்குறை அளவிடப்பட்டது. பற்றாக்குறையைத் தீர்ப்பதற்கு முடிந்த அளவு இறக்குமதி செய்யப்பட்டது. மொத்தமாக வாங்குவதால் ஏற்படும் நன்மையைக் கருதி இறக்குமதிப் பொறுப்பை அரசாங்கமே ஏற்றுக்கொண்டது.
இறக்குமதியாலும் உள்நாட்டுக் கொள்முதலாலும் இயன்ற அளவு உணவுப்பொருள்களைச் சேகரம் செய்தலும், விற்பனை விலையை நிருணயம் செய்தலும், கிடைத்த பொருள்களைப் பங்கீட்டு முறையால் மக்களிடையே நியாயமாகப் பங்கிட்டு வழங்கலும் உணவுக்கட்டுபடுத்தல் மற்றும் பங்கீட்டின் முக்கிய கூறுகளாகும்.
எட்டாம் நூற்றாண்டில் கிழக்கிலிருந்து உருவான திபெத்திய விரிவாக்கத்திற்கும், மத்திய ஆசியாவிலிருந்து உருவான சீன ஆதிக்க முயற்சிக்கும் இடையேயான பிரச்சினையில் லடாக் சிக்கிக்கொண்டது. லடாக் மீதான ஆளும் உரிமை சீனா மற்றும் திபெத்தின் கைகளுக்கு தொடர்ந்து மாறிக்கொண்டிருந்தது. 719 இல் மக்கள் தொகை கணக்கெடுப்பு நடத்தப்பட்டது. 724 இல் நிர்வாகம் மறுசீரமைக்கப்பட்டது. 737 ஆம் ஆண்டில், திபெத்தியர்கள் சீன உதவியைக் கேட்ட ப்ரூ-ஸா மன்னருக்கு எதிரான தாக்குதலைத் தொடங்கினர். இறுதியில் திபெத்துக்கு கப்பம் செலுத்த வேண்டிய கட்டாயம் ஏற்பட்டது. கொரிய துறவி, ஹைச்சோ , கடல் வழியாக இந்தியாவை அடைந்து 727 இல் மத்திய ஆசியா வழியாக சீனாவுக்கு திரும்பினார். காஷ்மீரின் வடகிழக்கில் அமைந்துள்ள மூன்று ராஜ்யங்களை அவர் குறிப்பிட்டார்.
மத்திய ஆசிய முஸ்லீம் நாடுகளின் போர் வெற்றிகளையும் ஊடுருவல்களையும் எதிர்கொண்டதால் சில நூற்றாண்டுகளுக்கு, லடாக்கியர்களின் ஒரு பகுதியை இஸ்லாமிற்கு மதம் மாறச் செய்ய வழியமைத்தது. இச்சயத்தில் லடாக் இரண்டாக பிளவுற்று, கீழ் லடாக்கானது பாஸ்கோவைச் தக்பபூம் மற்றும் டெமிஸ்காம் ஆகியோரால் ஆளப்பட்டது. மேலும் மேல் லடாக்கானது லே மற்றும் ஷேயிலிருந்து அரசர் தக்பும்தேவால் ஆளப்பட்டது. பகன் அரசர் லடாக்கை மீண்டும் ஒருங்கிணைத்து வலுப்படுத்தியதோடு இன்றும் கூட இருந்துவரும் நாம்ஜியால் வம்சத்தை உருவாக்கினார். அரசர் தாஷி நம்கியால் பெரும்பாலான மத்திய ஆசிய படையெடுப்புகளை முறியடித்தார். மேலும் நம்கியால் சிகரத்தின் உச்சியில் ஒரு கோட்டையகத்தைக் கட்டினார். மேலும் இந்தப் பேரரசை தற்காலிகமாக நேபாளம் வரை நீட்டித்தார்.
19 ஆம் நூற்றாண்டின் தொடக்கத்தில், முகலாயப் பேரரசு வீழ்ச்சியடைந்தது. பஞ்சாப் மற்றும் காஷ்மீரில் சீக்கிய ஆட்சி நிறுவப்பட்டது. இருப்பினும், ஜம்முவின் டோக்ரா பகுதி அதன் ராசபுத்திர ஆட்சியாளர்களின் கீழ் இருந்தது, அவர்களில் மிகச் சிறந்தவர் மகாராஜா குலாப் சிங், இவரின் தளபதியான சோராவர் சிங் 1834 இல் லடாக் மீது படையெடுத்தார். அரசர் செஸ்பால் நம்கியால் பதவி நீக்கம் செய்யப்பட்டு ஸ்டோக்கிற்கு நாடுகடத்தப்பட்டார். லடாக் டோக்ரா மன்னர்களின் ஆட்சியின் கீழ் வந்து 1846 இல் ஜம்மு-காஷ்மீர் இராச்சியத்துடன் இணைக்கப்பட்டது. சீன-சீக்கியப் போரின்போது , கிங் பேரரசு லடாக் மீது படையெடுத்தது, ஆனால் சீன-திபெத்திய இராணுவம் தோற்கடிக்கப்பட்டது.
9 ஆம் நூற்றாண்டில் இப்பகுதியில் இராச்சியம் தோன்றுவதற்கு முன்னர் லடாக் பற்றிய தகவல்கள் குறைவு. துவக்கக்கால திபெத்தியப் பேரரசின் சரிவுக்குப் பிறகு பேரரசின் ஆளுகைக்குள் இருந்த எல்லைப் பகுதிகளானது சுதந்திர நாடுகளாக மாறின. அதன் பின்னர், கி.பி 950 இல் லடாக் இராச்சியம் ஸ்தாபிக்கப்பட்டது. அதற்கு முன்னர் லடாக் அரசியில் முக்கியத்துவம் கொண்ட பகுதியாக கருதப்பட ஏதுமில்லை. இதன் ஆட்சியாளரிகளில் பெரும்பாலோர் திபெத்திய அரச குடும்பத்தின் கிளைகளிலிருந்து வந்தவர்கள் ஆவர்.
747 ஆம் ஆண்டில், மத்திய ஆசியாவிற்கும் காஷ்மீருக்கும் இடையிலான நேரடி பரிவர்த்தனைகளை மீண்டும் திறந்துவிட முயன்ற சீன தளபதி காவ் சியான்ஜியின் போர்த் தொடர்களால் லடாக்கில் திபெத்தின் பிடிமானம் தளர்ந்தது. தலாஸ் நதிப்பகுதியில் கார்லக்ஸ் மற்றும் அரேபியர்களுக்கு எதிராக படை நடவடிக்கைகளில் காவ் தோல்வியடைந்த பின்னர், லடாக்கில் சீன செல்வாக்கு விரைவாகக் குறைந்து திபெத்திய செல்வாக்கு மீண்டும் தொடங்கியது.
அரசியல் வரலாற்றின் முதல் சான்றாதாரமாக காணப்படுவது கரோஷ்டி எழுத்துமுறையில் உள்ள "உவிமா காவ்திசா" என்ற கல்வெட்டு ஆகும். இது சிந்துவின் கா-லா-ஆர்.டி.எஸ் பாலத்தின் அருகே கண்டுபிடிக்கப்பட்டது. இது முதல் நூற்றாண்டில் லடாக் குசான் பேரரசின் ஒரு பகுதியாக இருந்தது. லடாக்கில் மேலும் சில சிறிய பிராமி மற்றும் கரோஷ்டி கல்வெட்டுகள் கண்டுபிடிக்கப்பட்டுள்ளன.
லடாக்கின் துவக்கக்கால மக்களாக அநேகமாக தார்டிக் மக்களாக இருக்கலாம் எனப்படுகிறது. பழங்கால கிரேக்க வரலாற்றாளரான எரோடோட்டசு தார்டிக் மக்களைக் குறித்து குறிப்பிட்டுள்ளார். மத்திய ஆசியாவில் தங்க அகழ்வில் ஈடுபட்ட மக்களைப் பற்றி எரோடோட்டசு குறிப்பிடும்போது தார்டிக் மக்களைப் பற்றி குறிப்பிட்டுள்ளார்.
பல முஸ்லீம் சமய பரப்புநர்கள் இந்தக் காலகட்டத்தில் லடாக்கில் இஸ்லாத்தை பரப்பி, பல லடாக்கி மக்களை மதமாற்றம் செய்தனர். பல பால்டி முஸ்லிம்கள் ஜியாங்கை கியாலுக்கு திருமணம் செய்த பின்னர் லேவில் குடியேறினர். வர்த்தகம் மற்றும் பிற நோக்கங்களுக்காக முஸ்லிம்களும் இப்பகுதிக்கு அழைக்கப்பட்டனர்.
பொ.ச. முதலாம் நூற்றாண்டில், டார்ட்ஸ் பகுதி தங்க அகழ்வில் சிறந்த பகுதியாக மூத்த பிளினி கூறுகிறார். இந்த செய்திகளானது லடாக் மற்றும் பல்திஸ்தானில் நீரோட்டங்களில் தங்க சேகரிப்பு குறித்த தெளிவற்ற செய்தியை அளிப்பதாக ஹெர்மன் குறிப்பிடுகிறார்.
இவரின் கூற்றுகள் 8 ஆம் நூற்றாண்டின் முற்பகுதியில், நவீன லடாக் பகுதி திபெத்திய அதிகாரத்தின் கீழ் இருந்தது என்பதை உறுதிப்படுத்துவது மட்டுமல்லாமல், மக்கள் திபெத்தியரல்லாத பிரிவைச் சேர்ந்தவர்கள் என்பதையும் ரிஸ்வி சுட்டிக்காட்டுகிறார்.
13 ஆம் நூற்றாண்டில், இந்தியாவில் இசுலாமியர் படையெடுப்பின் காரணமாக, மத விவகாரங்களில் திபெத்தின் வழிகாட்டுதலை நாடிச்சென்று ஏற்றுக்கொள்வது என்று லடாக் முடிவெடுத்தது.
லடாக்கை திபெத்தின் ஒரு பகுதியாக திபெத்திய கம்யூனிஸ்ட் தலைவரான ஃபுண்ட்சோக் வாங்கல் என்பவரால் உரிமை கொண்டாடப்பட்டது.
15 ஆம் நூற்றாண்டுத் தொடக்கத்தில் அசோரசுத் தீவுகளிலும், வட அத்திலாந்திக் சுழலோட்டப் பகுதியிலும், கடற்களைகள் அதிகமாகக் காணப்படும் தீவுக்கூட்டத்தைச் சூழவும் அதன் மேற்கிலும் போர்த்துக்கேயரின் நடவடிக்கைகள் தொடங்கின. அக்காலத்திலேயே சர்காசம் கடற்களைகளின் பெயரைத் தழுவி சர்காசோ கடலுக்கு அப்பெயர் வழங்கப்பட்டது. இருந்தாலும், இக்கடல் முந்திய காலக் கடலோடிகளுக்கும் தெரிந்திருக்கக்கூடும். தற்போது கிடைக்காத கிமு ஐந்தாம் நூற்றாண்டில் கார்த்தேசு நகரைச் சேர்ந்த கடலோடி இமில்க்கோ எழுதிய ஆக்கம் ஒன்றைச் சான்றுகாட்டி, அத்திலாந்திக் பெருங்கடலின் ஒரு பகுதியைக் கடற்களைகள் மூடியிருந்ததாக நான்காம் நூற்றாண்டைச் சேர்ந்த ரூஃபுசு ஃபெசுட்டசு ஏவியெனசு என்பவர் தனது கவிதையில் குறிப்பிட்டுள்ளார்.
ஐரோப்பிய விலாங்கு, அமெரிக்க விலாங்கு போன்ற விலாங்கு இனங்கள் முட்டையிடுவதற்காகப் புலம் பெயர்வதில் சர்காசோக் கடலுக்கு ஒரு பங்கு உண்டு. இவை சர்காசோக் கடலில் குஞ்சு பொரிக்கின்றன. குஞ்சுகள் வளர்ந்ததும் அவை ஐரோப்பாவுக்கோ, வட அமெரிக்காவின் கிழக்குக் கரைக்கோ செல்கின்றன. முதிர்ச்சியடைந்த விலாங்குகள் முட்டையிடுவதற்காக மீண்டும் சர்காசோக் கடலை நோக்கி வருகின்றன. முட்டையில் இருந்து வெளிவந்ததும், இளம் பெருந்தலைக் கடலாமைகள் வளைகுடா நீரோட்டம் போன்ற நீரோட்டங்களைப் பயன்படுத்திச் சர்காசோக் கடலுக்குப் பயணம் செய்கின்றன என்றும், கொன்றுண்ணிகளிடம் இருந்து தப்புவதற்காக, முதிச்சி அடையும்வரை கடற்களைகளிடையே மறைந்து வாழ்கின்றன என்றும் நம்புகின்றனர்.
இக்கடலின் மேற்கில் வளைகுடா நீரோட்டம், வடக்கில் வட அத்திலாந்திக் நீரோட்டம், கிழக்கில் கனரி நீரோட்டம், தெற்கில் வட அத்திலாந்திக் நிலநடுக்கோட்டு நீரோட்டம் ஆகியவை எல்லைகளாக உள்ளன. மேற்படி நீரோட்டங்களால் உருவான மணிக்கூட்டுத் திசைச் சுழற்சியுடன் கூடிய பெருங்கடல் நீரோட்டத் தொகுதி வட அத்திலாந்திக் சுழலோட்டம் என அழைக்கப்படுகின்றது. இது மேற்கில் 70 க்கும் 40 க்கும் இடையிலும், வடக்கில் 20 க்கும் 35 க்கும் இடையிலும் பரந்துள்ளதுடன், இது ஏறத்தாழ 1,100 கிமீ அகலமும், 3,200 கிமீ நீளமும் கொண்டுள்ளது. பேர்முடா இக்கடலின் மேற்கு எல்லையை அண்டி அமைந்துள்ளது.
மேற்குறித்த எல்லா நீரோட்டங்களும் தாம் கொண்டுவரும் கடற் தாவரங்களையும், குப்பைகளையும் இக்கடலுக்குள் விடுகின்றன. ஆனாலும், சர்காசோக் கடல் நீர் ஆழமான நீல நிறத்தை உடையதாகவும், விதிவிலக்காகத் தெளிவானதாகவும் காணப்படுகின்றது. இதனால் இதன் நீரடிப் பார்வைத் தன்மை 61 மீ வரை உள்ளது. இக்கடல் மக்களின் கற்பனையையும் தன்பால் ஈர்த்துள்ளது. இதனால், பலவகையான இலக்கிய ஆக்கங்களிலும், கலைப் படைப்புக்களிலும், பரந்த பொதுமக்கள் பண்பாட்டிலும் இக்கடல் இடம் பிடித்துள்ளது.
சர்காசோக் கடல் என்பது நான்கு நீரோட்டங்களால் சூழப்பட்டு பெருங்கடற் சுழலோட்டமாக உருவான, வட அத்திலாந்திக் பெருங்கடலின் ஒரு பகுதி ஆகும். கடல் என்று அழைக்கப்படும் பிறவற்றைப் போலன்றி இதற்கு நில எல்லைகள் கிடையாது. தனித்துவமான மண்ணிறமான சர்காசம் கடற்களைகளும், பெரும்பாலும் அமைதியான நீல நிறமான நீரும் இக்கடலை அத்திலாந்திக் பெருங்கடலின் பிற பகுதிகளில் இருந்து வேறுபடுத்துகின்றன.
சர்காசம் என்னும் பேரினத்தைச் சேர்ந்த கடற்களைகள் சர்காசோக் கடலில் காணப்படுகின்றன. இவை பெருமளவில் கடல் மேற்பரப்பில் மிதந்துகொண்டு இருக்கின்றன. இவை கப்பற் போக்குவரத்துக்கு இடைஞ்சலாக இருப்பதில்லை. பாய்க் கப்பல்கள் இப்பகுதியில் மாட்டிக்கொண்டது குறித்த நிகழ்வுகள் வடகோடி அமைதிப் பகுதியில் காற்றுக் குறைவாக இருந்ததால் ஏற்பட்டவை.
பொதுவான நான்முகி அமைப்பினைக் கொண்ட எக்சாஐதரேட்டானது 30.7 மற்றும் 53.8 செல்சியசுக்கு இடைப்பட்ட வெப்பநிலையில் உப்பின் நீர்க்கரைசலில் இருந்து படிகமாகிறது. இந்த வெப்பநிலைக்குக் கீழாக ஒரு எப்டாஐதரேட்டுப் படிகமும், இந்த வெப்பநிலைக்கு மேலாக ஒரு செஞ்சாய்சதுர எப்டாஐதரேட்டும் படிகமாகின்றன. நீரற்ற மஞ்சள் நிறச் சேர்மமானது, 4, அதிக உருகுநிலை கொண்டதாக, ஆய்வகங்களில் அரிதாகக் காணக்கிடைக்கிற ஒன்றாக இருக்கிறது. இந்தச் சேர்மமானது ஐதரேட்டு சேர்மத்தை 330 செல்சியசு அளவிற்கு மேல் வெப்பப்படுத்துவதால் கிடைக்கப்பெறுகிறது. இச்சேர்மமானது இன்னும் அதிகமான வெப்பநிலையில் நிக்கல் ஆக்சைடாக சிதைவடைகிறது.
எக்சு கதிர் படிக அமைப்பு ஆய்வியல் அளவீடுகள் 4·62 சேர்மமானது எண்முகி அமைப்பைக் கொண்ட 6]2+ அயனிகளைக் கொண்டுள்ளதைக் காட்டுகிறது. தொடர்ச்சியா, இந்த அயனிகள் சல்பேட்டு அயனிகளுடன் ஐதரசன் பிணைப்பினைக் கொண்டுள்ளன. இந்த உப்பினை நீரில் கரைக்கும் போது 6]2+ என்ற உலோக நீர் அணவைினைக் கொண்டுள்ள கரைசலைத் தருகிறது.
நிக்கல் சல்பேட்டு ), அல்லது நிக்கல் சல்பேட்டு, என்பது 4 6 என்ற மூலக்கூற்று வாய்ப்பாட்டை உடைய கனிமச் சேர்மம் ஆகும். இது அதிக கரைதிறன் கொண்ட நீல நிற உப்பாகும். இது மின்முலாம் பூசுவதற்குத் தேவைப்படும் 2+ அயனிக்கான பொதுவான மூலமாகும்.
நிக்கல் அயனியைக் கொண்ட உப்புகள் குறைந்தபட்சம் ஏழு அறியப்பட்டுள்ளன. இந்த படிக வடிவுடைய உப்புகள் அவற்றின் நீரேற்றம் அடையும் தன்மையில் வேறுபாடு உடையனவாக இருக்கின்றன.
ஸ்ட்ராடிஜியாஸ் கனடாவின் ஒன்ராறியோவின் டொராண்டோவில் வளர்ந்தார், அங்கு இவர் பேவியூ மேல்நிலைப் பள்ளியில் பயின்றார் . யார்க் பல்கலைக்கழகத்தில் சேர்ந்தார், அங்கு இவர்உயிரியல் மற்றும் கினீசியாலஜி படித்தார் மற்றும் கால்பந்து மற்றும் பீல்ட் ஹாக்கி போன்ற விளையாட்டுகளையும் விளையாடினார். 1997 இல் ஆசிரிய வேலைநிறுத்தம் காரணமாக, இவர்தனது வாழ்க்கைத் திட்டங்களை மாற்ற வேண்டிய கட்டாயம் ஏற்பட்டது.இவர் ஒரு உள்ளூர் உடர் பயிற்சிக் கூடத்தில் வரவேற்பாளராக பணிபுரிந்து வந்தபோது, பத்திரிகைக்கு ஒரு மாதிரி படக் காட்சியமைப்பு செய்வதற்காக மஸல் மேக் இன்டர்நேஷனல் வெளியீட்டாளரை அனுகினார் . பின்னர் இவர் மே 1998 இதழின் அட்டைப்படத்தில் தோன்றினார். அதன்பின்பு இரண்டு வருட ஒப்பந்தத்தில் கையெழுத்திட்டார். அடுத்த ஆறு மாதங்களில் ஏராளமான பத்திரிகை அட்டைகளில் வடிவழகியாகத் தோன்றினார். இந்த நேரத்தில், இவர் டொராண்டோ ஸ்போர்ட்ஸ் ரேடியோ, தி ஃபேன் 590 இல் லைவ் ஆடியோ போன்ற மல்யுத்த நிகழ்ச்சிகளின் தொகுப்பாளராப்க பணியில் சேர்ந்தார்.
இவர்உலக மகிழ்கலை நிறுவனத்தில் அவ்வப்போது தோன்றுவார். 2011 ஆம் ஆண்டில், ஸ்ட்ராடஸ் உலக மகிழ்கலை நிறுவனம் டஃப் இனாஃப் இன் பயிற்சியாளராக இருந்தார். 2013 ஆம் ஆண்டில் உலக மகிழ்கலை நிறுவனம் ஹால் ஆஃப் ஃபேமில் அதன் வரலாற்றில் இளைய உறுப்பினராக அறிவிக்கப்பட்டார். 2018 ஆம் ஆண்டில், இவர்2018 மகளிர் ராயல் ரம்பிளில் பங்கேற்று உலக மகிழ்கலை நிறுவனத்திற்குத் திரும்பினார். பின்னர் இவர் பெண்கள் பிரிவில் நடைபெற்ற அனைத்து முக்கிய மல்யுத்தப் போட்டிகளிலும் இவர் பங்குபெற்றார். மிக்கி ஜேம்ஸ் மற்றும் அலிசியா ஃபாக்ஸுக்கு எதிரான இணை வாகையாளர் போட்டியில் லிதாவுடன் இணைந்து போட்டியிட்டார். 2019 ஆம் ஆண்டில் நடைபெற்ற சம்மர் சிலாம் நிகழ்ச்சியில் இவர் ரிக்பிளயரின் மகளான சார்லோட் பிளேயருக்கு எதிராக போட்டியிட்டார்.
உடற்பயிற்சி வடிவழகியாக தனது வாழ்க்கையைத் தொடங்கிய பின்னர், ஸ்ட்ராட்டீஜஸ் உலக மல்யுத்த கூட்டமைப்பில் பணியாற்றத் தொடங்கினார், பின்னர் இது உலக மகிழ்கலை நிறுவனம் என மறுபெயரிடப்பட்டது. இவர் ஒரு முறை ஹார்ட்கோர் வாகையாளராகவும், மூன்று முறை உலக மகிழ்கலை நிறுவனத்தின் ஆண்டின் சிறந்த பெண் மல்யுத்த வீராங்கனையாகவும் அறிவிக்கப்பட்டார். ஏறக்குறைய ஏழு ஆண்டுகள் இந்த தொழில்முறை மல்யுத்தத்தில் கலந்துகொண்டார். பின் ஸ்ட்ராடஸ் செப்டம்பர் 17, 2006 அன்று உலக மகிழ்கலை நிறுவனம் அன்ஃபோர்கிவனுடன் தொழில்முறை மல்யுத்தத்தில் இருந்து ஓய்வு பெறுவதாக அறிவித்தார். அந்தப் போட்டியில் ஏழாவது முறையாக உலக மகளிர் வாகையாளராக பட்டம் பெற்றார்.
பாட்ரிசியா அன்னே சிரேடியஸ் ; என்பவர் கனடாவைச் சேர்ந்த உடற்பயிற்சி நிபுணர், உடற்பயிற்சி வடிவழகி மற்றும் ஓய்வுபெற்ற தொழில்முறை மல்யுத்த வீரர், நடிகை மற்றும் தொலைக்காட்சி ஆளுமை ஆவார் .மல்யுத்த மேடைப் பெயரான டிரிஷ் சிரேடியஸ் என்பதன் மூலம் பரவலாக அரியப்பட்டார்
தொழில்முறை மல்யுத்தத்தைத் தவிர, ஸ்ட்ராடஸ் பல பத்திரிகை அட்டைகளில் வடிவழகியாகத் தோன்றியுள்ளார் மற்றும் தொண்டு வேலைகளில் சிலவற்றிலும் ஈடுபட்டுள்ளார். இவர் பல விருது மற்றும் தொலைக்காட்சி நிகழ்ச்சிகளையும் நடத்தியுள்ளார் மற்றும் யோகா ஸ்டுடியோவை என்பதனை சொந்தமாக நடத்தி வந்தார்.
மைக்கேல் கிளிங்கர் ஒரு ஆஸ்திரேலிய முன்னாள் முதல் தரத் துடுப்பாட்ட வீரர் ஆவார், இவர் 2019 இல் ஓய்வு பெற்றபோது பிக் பாஷ் லீக்கில் அதிக ரன்கள் எடுத்த சாதனையைப் படைத்தார். 2008-09 ஆண்டுகளில் நடைபெற்ற பிரீமியர் லீக் துடுப்பாட்ட தொடர்களில் கிளிங்கர் விக்டோரியாவுக்காகவும், செயின்ட் கில்டா கிரிக்கெட் சங்கத்திற்காகவும் விளையாடினார். 2009 ஆம் ஆண்டுகளில் தெற்கு ஆஸ்திரேலியா ரெட்பேக் அணிக்காக விளையாடினார். 2010 ஆம் ஆண்டின் அந்த அணியின் தலைவராக நியமனம் ஆனார். 2009 மற்றும் 2010 ஆம் ஆண்டின் மாநிலத்தின் சிறந்த வீரராகத் தேர்வானார்.2011 ஆம் ஆண்டில் இந்தியன் பிரீமியர் லீக் தொடரில் வீரர்கள் ஏலத்தில் இவர் கொச்சி டஸ்கர்ஸ் அணியால் ஏலத்தில் எடுக்கப்பட்டார்.2014 ஆம் ஆண்டில் பெர்த் ஸ்கார்சர்ஸ் அணிக்காகவும் மேற்கு ஆத்திரேலிய அணிக்காகவும் இவர் விளையாடினார். மார்ச் 2018 இல், அவர் முதல் தர கிரிக்கெட்டில் இருந்து ஓய்வு பெறுவதாக அறிவித்தார்.
கிளிங்கர் ஆஸ்திரேலியாவின் 19 வயதுக்குட்பட்ட ஆண்கள் துடுப்பாட்ட அணியின் தலைவராக நியமிக்கப்பட்டார் - இவரது சக வீரரான மைக்கேல் கிளார்க், பின்னாளில் தேசிய அணியின் கேப்டனாக ஆனார். தனது 18 ஆவது வயதில் இவர் முதல்தரத் துடுப்பாட்டப் போட்டிகளில் விளையாடினார். 2001 ஆம் ஆண்டில் இவர் 99 ஓட்டங்களில் இருந்தபோது அப்போதைய அணியின் தலைவர் பால் ரைஃபேல் டிக்ளேர் செய்வதாக அறிவித்தார். இந்த நிகழ்வு சர்ச்சையானது. மேலும் 99 ஓட்டத்தில் இறுதிவரை ஆட்டமிழக்காமல் ஒருவர் இருக்கும் போது ஓர் அணி டிக்ளேர் செய்தது அதுவே முதல் முறையாகும். இது கிளிங்கருக்கு பெரும் வருத்தத்தை ஏற்படுத்தியது. ஆனால் அதன் பின்பு 2005-06 ஆம் ஆண்டில் விக்டோரியன் புஷ்ரேஞ்சர்ஸ் அணிக்காக இவர் விளையாடத் தேர்வானார்.
கிளிங்கர் 2008-09 ஆண்டுகளில் தென் ஆஸ்திரேலியாவில் உள்ள ரெட்பேக் அணியில் சேர்ந்தார், அவர் துவக்கத்தில் 3 வது இடத்தில் மட்டையடத் தீர்மானித்தார். அந்த முடிவு அவருக்கு வெற்றி பெற்றுத் தந்தது. விக்டோரியாத் துடுப்பாட்ட அணிக்கு எதிரான போட்டியில் இறுதிவரை ஆட்டமிழக்காமல் 150 ஓட்டங்கள் எடுத்தார். நவம்பர் 11 அன்று மேற்கு ஆஸ்திரேலியாவுக்கு எதிராக, கிளிங்கர் தனது முதல் இருநூறு ஓட்டங்களை அடித்தார் அந்தப் போட்டியில் மொத்தமாக இவர் 255 ஓட்டங்களை எடுத்தார் இடங்களைப் பிடித்தார், மேலும் இவர் ஷெஃபீல்ட் ஷீல்ட் மற்றும் ஃபோர்டு ரேஞ்சர் கோப்பை இரண்டு தொடர்களிலும் சிறப்பான திறனை வெளிப்படுத்தி அதிக ஓட்டங்களை எடுத்தார்.
கிளிங்கர் ஆஸ்திரேலியாவின் விக்டோரியாவின் கியூவில் பிறந்தார், இவர் யூதர் இனத்தைச் சேர்ந்தவர் ஆவார். டீக்கின் பல்கலைக்கழகத்தில் இளங்கலை பயன்பாட்டு அறிவியல் பட்டம் மற்றும் முதுகலை வணிக பட்டம் பெற்றார்.
படிப்பு முடித்து ஊர் திரும்பும் பீட்டர், அவனுடன் சென்னையில் படித்த ஸ்டெல்லாவை காதலிக்கிறான். ஸ்டெல்லாவின் அண்ணன் அமிர்தராஜா தன் எதிரிகளைக் கொலை செய்யவும் துணிந்தவன். தன் தங்கையின் காதலைப் பற்றி அறியும் அமிர்தராஜா தன் ஆட்களை வைத்து அவனை அடித்துவிடுகிறான். தன் தம்பியின் காதலை ஆதரிக்கும் ராபர்ட் அவர்கள் திருமணத்தை நடத்திவைப்பதாக அமிர்தராஜாவிடம் சவால்விடுகிறான். தன் செல்வாக்கைப் பயன்படுத்தி ராபர்ட்டிற்கு பல தொல்லைகளைத் தருகிறான். ராபர்ட் தன் காதல் கதையை பீட்டரிடம் கூறுகிறான்.
ஆதரவற்ற அனாதைக் குழந்தையை ஒரு ஏழைத்தம்பதி தெருவில் கண்டெடுக்கிறார்கள். அக்குழந்தைக்கு ராபர்ட் என்று பெயரிட்டு வளர்க்கிறார்கள். சிறு வயதிலேயே தன் வளர்ப்புத் தந்தையின் தச்சுத் தொழிலைக் கற்றுக்கொள்கிறான் ராபர்ட். வளர்ந்து பெரியவனானதும் நாகர்கோயிலில் தன் தொழிலை செய்துவருகிறான். அவன் தம்பி பீட்டர் சென்னையில் படிக்கிறான். ராபர்ட் தன் வளர்ப்புத் தாய் மேரியுடன் வசித்துவருகிறான்.
ராபர்ட், பார்வதி நம்பூதிரியைக் காதலிக்கிறான். பார்வதியின் தந்தை அவர்கள் காதலை எதிர்க்கிறார். அவர் சொல்லை மீறும் பார்வதியை அவரே கொல்கிறார். தன் காதலியை இழந்தது தவிக்கும் நிலை தன் தம்பிக்கு வரக்கூடாது என்பதால் அவனுடைய திருமணத்தை நடத்திவைப்பதாக உறுதிகூறுகிறான். அதன்பின் நடந்தது மீதிக்கதை.
மூன்றெழுத்தில் என் மூச்சிருக்கும் 1991 ஆம் ஆண்டு விஜயகாந்த் மற்றும் ரூபிணி நடிப்பில், மனோபாலா இயக்கத்தில், வி. என். செல்வராஜ் மற்றும் கே. கே. பாலசுப்ரமணியம் தயாரிப்பில், இளையகங்கை இசையில் வெளியான தமிழ் திரைப்படம்.
5 ஒற்றைச் சாய்சதுர புறவெளித் தொகுதி 2/ படிகமாகிறது. 10 குளோரின் அணுக்கள் ஓரிணை எண்முகிகளின் பொது விளிம்பினை பகிர்ந்து கொள்கின்றன. தாண்டலம் அணுக்கள் எண்முகியின் மையப் பகுதியை ஆக்கிரமித்துக் கொள்கின்றன. மேலும், இவை இரண்டு குளோரின் அணுக்களை இணைப்பாக்கு ஈந்தணைவியாகக் கொண்டு இணைப்பாக்கப்பட்டுள்ளன. இருபடி அமைப்பானது அணைவினை உருவாக்காத கரைப்பான்களாலும், உருகிய நிலையிலும் நிலைத்திருக்கிறது. இருப்பினும், வாயு நிலையில் 5 இச்சேர்மம் ஒற்றைச் சாய்சதுரை அமைப்பைப் பெற்றுள்ளது. இந்த ஒருபடி 5 போன்று முக்கோண இருபிரமிடு அமைப்பினைக் கொண்டுள்ளது.
தாண்டலம் ஐங்குளோரைடானது தூளாக்கப்பட்ட உலோக தாண்டலம் மற்றும் குளோரின் வாயு இவற்றை 170 - 250 செல்சியசு வெப்பநிலையில் நேரடி வினைக்கு உட்படுத்துவதன் மூலம் தயாரிக்கப்படுகிறது. இந்த வினையானது 400 செல்சியசு வெப்பநிலையில் ஐதரசன் குளோரைடினைப் பயன்படுத்தியும் நிகழச் செய்யப்படுகிறது.
தாண்டலம் குளோரைடு ), தாண்டலம் ஐங்குளோரைடு, என்றும் அழைக்கப்படும் ஒரு கனிமச் சேர்மம் ஆகும். இதன் மூலக்கூற்று வாய்ப்பாடு 5 ஆகும். இச்சேர்மம் வெண்ணிறத் தூளாகும். இது பொதுவாக தாண்டலம் வேதியியலில் ஒரு தொடக்கப் பொருளாக உள்ளது.
5 எலக்ட்ரான் கவர் தன்மை இருப்பதால், 3 போன்ற ப்ரீடல்-கிராப்ட்ஸ் வகை வினையூக்கியயாக செயல்படுகிறது. இதன் காரணமாக, பல்வேறு லூயி காரங்களுடன் இது சேர்க்கைப் பொருட்களைத் தருகிறது.
தாண்டலம் ஐங்குளோரைடு வணிகரீதியல் கிடைக்கின்றது. இருப்பினும் இதனோடு நீராற்பகுப்பின் காரணமாக உருவான டாண்டலம் ஆக்சிகுளோரைடு சிறிதளவு மாசுப்பொருளாக கலந்திருக்க வாய்ப்புள்ளது.
240 செல்சியசு வெப்பநிலையில் தாண்டலம் பென்டாக்சைடு மற்றும் தயோனைல் குளோரைடு ஆகியவற்றுக்கிடையேயான வினையின் மூலமாகவும் தயாரிக்கப்படுகிறது.
இச்சேர்மம் எளிதில் நீராற்பகுக்கப்பட்டு தாண்டலம் ஆக்சிகுளோரைடாக மேலும் இறுதியாக தாண்டலம் ஐந்தாக்சைடாக மாறுகிறது;